APSTIPRINĀTS

Ar ilgtermiņa valsts pētījumu programmas

“Inovāciju fonds – ilgtermiņa pētījumu programma”

 īstenošanas un uzraudzības komisijas

(izveidota ar Ekonomikas ministrijas 25.07.2024 rīkojumu Nr. 1-6.1/2024/74

2024. gada 7. augusta lēmumu Nr. 1

(2024. gada 4. oktobrī ar lēmumu Nr. 2 izteikts jaunā redakcijā)

**Ilgtermiņa valsts pētījumu programmas**

**“** **Inovāciju fonds – ilgtermiņa pētījumu programma”**

**platformas pieteikumu atklātā konkursa nolikums**

**I. Vispārīgie jautājumi**

1. Ilgtermiņa valsts pētījumu programmas “Inovāciju fonds – ilgtermiņa pētījumu programma” (turpmāk – ilgtermiņa programma) platformu pieteikumu atklātā konkursa nolikums (turpmāk – nolikums) nosaka kārtību, kādā Latvijas Zinātnes padome (turpmāk – padome) organizē un īsteno ilgtermiņa programmas platformu pieteikumu (turpmāk – platformas pieteikums) atklāto konkursu (turpmāk – konkurss), pamatojoties uz Ministru kabineta 2018. gada 4. septembra noteikumiem Nr. 560 “Valsts pētījumu programmu projektu īstenošanas kārtība” (turpmāk – MK noteikumi) un ievērojot Ministru kabineta 2024. gada 18. jūnija rīkojumu Nr. 474 “Par ilgtermiņa valsts pētījumu programmu "Inovāciju fonds – ilgtermiņa pētījumu programma” (turpmāk – MK rīkojums par ilgtermiņa programmu).
2. Nolikums izstrādāts, pamatojoties uz MK noteikumu 69.5.1. punktu.
3. Ilgtermiņa programmas ietvaros konkursam pieejamais kopējais valsts budžeta finansējums ir 18 000 000 euro (astoņpadsmit miljoni *euro*) (turpmāk - konkursa kopējais finansējums). Konkursa kopējo finansējumu atbilstoši MK noteikumu 69.20. punktam izlieto:

3.1. platformas finansēšanai;

3.2. MK noteikumu 69.5.1. punktam un 37. punktā minēto pasākumu īstenošanai.

1. Platformas īstenošanas termiņš ir no 2024. gada līdz 2026. gadam (ieskaitot), sākot no līguma par platformas īstenošanu (turpmāk – platformas līgums) spēkā stāšanās dienas. 2026. gadā ilgtermiņa programmu un platformas darbību var pagarināt turpmākai īstenošanai līdz 2029. gadam, un 2029. gadā ilgtermiņa programmu un platformas darbību var pagarināt turpmākai īstenošanai līdz 2032. gadam atbilstoši Ekonomikas ministrijas valsts budžeta programmā 35.00.00 "Valsts atbalsta programmas" šim mērķim paredzētajam finansējumam, ja iepriekšējā ilgtermiņa programmas īstenošanas periodā tiek sasniegti noteiktie ilgtermiņa programmas starpposma perioda darbības rezultāti. Platformas līguma ietvaros platformas īstenošanas termiņu var pagarināt uz MK noteikumu 69.203. punktā norādīto termiņu un noteiktajā kārtībā.

1. Konkursa ietvaros plānots finansēt vienu platformu par MK rīkojuma par ilgtermiņa programmu 6. punktā noteiktiem uzdevumiem, nosakot, ka maksimālais platformas finansējums laika posmā no 2024. gada līdz 2026. gadam (ieskaitot) ir 17 100 000 *euro* (septiņpadsmit miljoni simts tūkstoši *euro*).
2. Padome izsludina konkursu MK noteikumu 69.16 punktā noteiktajā kārtībā.
3. Platformas pieteikuma iesniedzējs, kas ir platformas vadošais partneris, kurš atbilst MK noteikumu 2.12., 2.12.1 un 2.12.9 apakšpunktā noteiktajam (turpmāk – platformas pieteikuma iesniedzējs) sagatavo platformas pieteikumu atbilstoši nolikuma 1. pielikumam “Platformas pieteikums” (turpmāk – platformas pieteikums). Platformas pieteikuma iesniegšanas termiņš ir 30 kalendārās dienas, sākot no konkursa izsludināšanas dienas (turpmāk – platformu pieteikumu iesniegšanas termiņš).
4. Padome paziņojumā par konkursu norāda:

8.1. konkursa nosaukumu;

8.2. konkursa kopējo finansējumu laika periodā no 2024. gada līdz 2026. gadam;

8.3. platformas pieteikumu iesniegšanas termiņu;

8.4. tīmekļa vietni, kurā norādīta nepieciešamā informācija platformas pieteikumu iesniegšanai.

1. Viens platformas pieteikums aptver visus MK rīkojumā par ilgtermiņa programmu 6. punktā noteiktos uzdevumus. Platformas pieteikuma iesniedzējs iesniedz vienu platformas pieteikumu par visiem MK rīkojumā par ilgtermiņa programmu 6. punktā noteiktajiem uzdevumiem. Lai nodrošinātu MK rīkojuma par ilgtermiņa programmu noteiktā mērķa un uzdevumu pilnu aptveri, platformas pieteikuma iesniedzējs platformas pieteikumā var paredzēt, ka tas var īstenot platformu sadarbībā ar pētniecības organizācijām un platformas sadarbības partneriem saskaņā ar MK noteikumu 2.12.1 noteiktajiem nosacījumiem.
2. Platformas pieteikuma iesniedzējs, sagatavojot platformas pieteikumu, paredz:

10.1. Rezultātus, kurus platforma plāno sasniegt platformas projektu īstenošanas rezultātā, atbilstoši MK noteikumu 12. punktā noteiktajam (turpmāk – zinātniskie rezultāti) un norāda šo rezultātu skaitliskos indikatorus Nacionālajā zinātniskās darbības informācijas sistēmā (turpmāk – informācijas sistēma) projekta pieteikuma A daļas „Vispārīgā informācija” 4. nodaļā „Platformas rezultāti”, ievērojot nolikuma 10.3. apakšpunktā noteikto par MK rīkojuma par ilgtermiņa programmu 8. punktā noteiktajiem rezultātiem;

10.2. MK rīkojuma par ilgtermiņa programmu 7. punktā visu noteikto horizontālo uzdevumu izpildi, paredzot šo uzdevumu izpildes plānu platformas pieteikuma I daļā;

10.3. rezultātu sasniegšanu katrā MK rīkojuma par ilgtermiņa programmu 8. punktā noteiktajā rezultātā, un šo rezultātu sasniegšanas plānu norāda platformas pieteikuma I daļā;

10.4. zinātnisko publikāciju pieejamības nodrošināšanu atvērtā piekļuvē un pētniecības datu deponēšanu piemērotos repozitorijos (pielietojot *FAIR[[1]](#footnote-2)* principus).

**II. Platformas, t.sk. platformas sadarbības partnera dalības nosacījumi platformā**

1. Lai apliecinātu platformas pieteikuma atbilstību MK noteikumu 2.12., 2.12.1 un 2.12.9 apakšpunktā noteiktajam, platformas pieteikuma iesniedzējs informācijas sistēmā augšupielādē aizpildītu un parakstītu ar drošu elektronisko parakstu, kam ir laika zīmogs, platformas pieteikuma D daļu „Platformas iesniedzēja apliecinājums” (turpmāk – platformas iesniedzēja apliecinājums). Ja nav iespējams nodrošināt drošu elektronisko parakstu, kam ir laika zīmogs, platformas pieteikuma iesniedzējs rīkojas atbilstoši nolikuma 2. pielikuma “Platformas pieteikuma, platformas starpposma pārskata, platformas noslēguma pārskata noformēšanas un iesniegšanas metodika” (turpmāk – iesniegšanas metodika) 17. punktā noteiktajam.
2. Platformas sadarbības partneris atbilst MK noteikumu 2.18. apakšpunktā noteiktajam. Platformas sadarbības partneri platformas pieteikuma iesniedzējs piesaista, ievērojot MK noteikumu 9.3. apakšpunktu. Lai apliecinātu sadarbību platformas ietvaros, platformas pieteikuma iesniedzējs nodrošina, ka platformas sadarbības partneris paraksta platformas pieteikuma E daļu “Platformas sadarbības partnera – zinātniskās institūcijas apliecinājums” (turpmāk – platformas sadarbības partnera – zinātniskās institūcijas apliecinājums) vai F daļu “Sadarbības partnera – valsts institūcijas apliecinājums” (turpmāk – platformas sadarbības partneris – valsts institūcijas apliecinājums) ar drošu elektronisko parakstu, kam ir laika zīmogs, kuru platformas pieteikuma iesniedzējs pievieno platformas pieteikumam. Ja nav iespējams nodrošināt drošu elektronisko parakstu, platformas sadarbības partneris rīkojas atbilstoši iesniegšanas metodikas 21. vai 25. punktā noteiktajam.
3. Lai apliecinātu platformas, kas atbilst MK noteikumu 2.12.1 apakšpunktam, un platformas sadarbības partneru atbilstību MK noteikumu 2.12. apakšpunktam, attiecīgo zinātniskās institūcijas vadītājs (platformas gadījumā platformas vadošais partneris) iesniedz zinātniskās institūcijas finanšu vadības un grāmatvedības politiku un finanšu apgrozījuma pārskatu (platformas pieteikuma G daļa “Finanšu apgrozījuma pārskata veidlapa”) par 2021. - 2023. gadu..

Ja zinātniskajai institūcijai ir privātie investori, tā brīvā formā sagatavo apliecinājumu par ar platformas pieteikumu saistītās pētniecības rezultātu neizmantošanu komerciāliem mērķiem. Šajā punktā minētos dokumentus pievieno kā pielikumu platformas pieteikuma iesniedzēja apliecinājumam un platformas sadarbības partnera – zinātniskās institūcijas apliecinājumam atbilstoši iesniegšanas metodikas 3.2. un 3.3. apakšnodaļām.

1. Platformas īstenošanas ietvaros platformas sadarbības partneris var pretendēt uz platformas piešķirtā finansējuma saņemšanu no netiešajām attiecināmajām izmaksām proporcionāli platformas sadarbības partnerim piešķirtajai tiešo attiecināmo izmaksu daļai, ievērojot MK noteikumu 69.112. apakšpunktu.

**III. Atbalstāmās darbības un izmaksas**

1. Platformas pieteikuma iesniedzējs aizpilda platformas pieteikuma H daļu “Darbības, kurām nav saimnieciska rakstura”, kurā sniegta informācija par platformas pieteikumā plānoto darbību atbilstību MK noteikumu 2.2. apakšpunktam, ievērojot MK noteikumu 2.1. apakšpunktu.
2. Platformas pieteikuma iesniedzējs platformas pieteikuma A daļas 3. nodaļā “Budžets” iekļauj informāciju par platformas darbības attiecināmo izmaksu pozīcijām atbilstoši MK noteikumu 69.111. apakšpunktam un platformas nesadalītās izmaksas atbilstoši MK noteikumu 69.113. apakšpunktam.

**IV. Platformas pieteikuma noformēšanas un iesniegšanas kārtība**

1. Platformas pieteikumu aizpilda un iesniedz padomei elektroniskā veidā informācijas sistēmā [www.sciencelatvia.lv](http://www.sciencelatvia.lv) platformu pieteikumu iesniegšanas termiņā. Platformas pieteikuma A daļu aizpilda par laika periodu līdz 2026.gadam (ieskaitot), bet pārējās platformas pieteikuma daļas - par periodu līdz 2032. gadam (ieskaitot). Ja ilgtermiņa programma tiks pagarināta atbilstoši MK rīkojuma par ilgtermiņa programmu 9. punktā noteiktajam, platformas pieteikuma iesniedzējs platformas pieteikuma A daļu aizpilda par periodu līdz 2029. gadam (ieskaitot) vai 2032. gadam (ieskaitot).
2. Platformu pieteikuma iesniedzējs aizpilda un iesniedz platformas pieteikumu atbilstoši platformas pieteikuma veidlapai un tās noformēšanas un iesniegšanas metodikai.
3. Lai apliecinātu platformas pieteikumu kopumā, platformas pieteikuma iesniedzējs paraksta platformas pieteikuma D daļu “Platformas iesniedzēja apliecinājums” ar drošu elektronisku parakstu ar laika zīmogu.

**V. Platformu pieteikumu administratīvā izvērtēšana**

1. Platformu pieteikumu administratīvo izvērtēšanu nodrošina padome atbilstoši nolikuma 3. pielikumam “Metodika platformas pieteikuma atbilstības izvērtēšanai administratīvās vērtēšanas kritērijiem”, izvērtējot platformas pieteikuma atbilstību MK noteikumu 69.17 punktā noteiktajiem platformu administratīvajiem un nolikuma 21.2. apakšpunktā noteiktajiem papildu platformu administratīvajiem kritērijiem divu kalendāro nedēļu laikā no platformu pieteikumu iesniegšanas termiņa beigām.
2. Platformas pieteikumu vērtē atbilstoši šādiem platformu administratīvajiem kritērijiem, kuri nav papildināmi (turpmāk – nepapildināmie administratīvie kritēriji):

21.1. MK noteikumu 69.171., 69.172., 69.173., 69.174., 69.175., 69.176., 69.177. apakšpunktā noteiktajiem platformu administratīvajiem kritērijiem;

21.2. papildu platformu administratīvajiem kritērijiem:

21.2.1. vai aptver visus MK rīkojuma par ilgtermiņa programmu 7. punktā noteiktos ilgtermiņa programmas horizontālos uzdevumus;

21.2.2. vai aptver visus MK rīkojuma par ilgtermiņa programmu 8. punktā noteiktos sasniedzamos rezultātus.

22. Padome, veicot platformas pieteikuma administratīvo izvērtēšanu, aizpilda nolikuma 4. pielikumu “Administratīvās vērtēšanas kritēriju veidlapa”, ievērojot MK noteikumu 20. punktu.

23. Ja platformas pieteikums neatbilst kādam no nepapildināmajiem platformu administratīvajiem kritērijiem, padome pēc visu platformu pieteikumu administratīvās izvērtēšanas pabeigšanas ilgtermiņa programmas īstenošanas un uzraudzības komisijai (turpmāk - ilgtermiņa programmas komisija) nosūta pēc platformu nepapildināmajiem administratīvajiem kritērijiem izvērtēto neatbilstošo platformu pieteikumu sarakstu, vienlaikus šajā sarakstā norādot katras neatbilstības pamatojumu. Ilgtermiņa programmas komisija izvērtē minēto sarakstu un atbilstoši MK noteikumu 8.3.2. apakšpunktam pieņem lēmumu par platformas pieteikuma noraidīšanu.

**VI. Platformas pieteikumu izvērtējums**

24. Padome, ievērojot MK noteikumu 69.18 punktā noteikto, organizē platformas pieteikumu izvērtējumu (turpmāk – platformas ekspertīze), veicot šajā nodaļā noteiktos pasākumus.

25. Platformas ekspertīzes nodrošināšanai padome atbilstoši MK noteikumu 69.55. apakšpunktam atlasa un piesaista divus vai vairākus Eiropas Komisijas vai līdzvērtīgā ārvalstu ekspertu datubāzē iekļautus ekspertus (turpmāk – platformas eksperts), kuri atbilst MK noteikumu 69.182. apakšpunktā un 24. punktā noteiktajām prasībām, lai kvalificētos MK rīkojuma par ilgtermiņa programmu 6. punktā norādīto uzdevumu novērtēšanai. Platformas eksperts var veikt vairāku platformu pieteikumu novērtēšanu atbilstoši savai kvalifikācijai un pieredzei.

26. Padome nodrošina, ka platformas eksperts, kurš ir piekritis veikt platformas pieteikumu vērtēšanu, paraksta un, augšupielādējot informācijas sistēmā, iesniedz padomei nolikuma 5. pielikumu “Apliecinājums par interešu konflikta neesamību un konfidencialitātes ievērošanu”.

27. Padome ar katru platformas ekspertu slēdz līgumu par platformas ekspertīzes veikšanu, izmantojot nolikuma 6. pielikuma “Līgums par platformas ekspertīzes veikšanu” (turpmāk – platformas ekspertīzes līgums) veidlapu. Platformas ekspertīzes līgums tā slēgšanas procesā var tikt precizēts atbilstoši platformas pieteikuma satura un platformas ekspertīzes specifikai.

28. Platformas eksperts vērtē platformas pieteikumu, piešķirot vienu līdz piecus punktus par katru MK noteikumu 69.183. apakšpunktā noteikto platformu vērtēšanas kritēriju šādi:

28.1. platformas zinātniskā un inovāciju kvalitāte atbilstoši MK noteikumu 69184. apakšpunktā atbilstoši noteiktajiem apsvērumiem;

28.2. platformas ietvaros radīto zinātnisko rezultātu ietekme atbilstoši MK noteikumu 69185. apakšpunktā atbilstoši noteiktajiem apsvērumiem;

28.3. platformas darbības iespējas un nodrošinājums atbilstoši MK noteikumu 69186. apakšpunktā atbilstoši noteiktajiem apsvērumiem.

29. Katrs platformas eksperts divu kalendāro nedēļu laikā no platformas ekspertīzes līguma noslēgšanas dienas izvērtē platformas pieteikumu, informācijas sistēmā aizpildot platformas pieteikuma individuālās ekspertīzes (turpmāk – platformas eksperta individuālais vērtējums) veidlapu, ievērojot nolikuma 8. pielikumu “Platformas pieteikuma platformas ekspertīzes individuālā/ekspertīzes konsolidētā vērtējuma veidlapa” atbilstoši nolikuma 7. pielikumam “Platformas ekspertīzes veikšanas metodika (platformas pieteikumam, platformas starpposma/noslēguma pārskatam)” (turpmāk – platformas ekspertīzes veikšanas metodika).

30. Trīs darbdienu dienu laikā pēc platformas ekspertu individuālo vērtējumu iesniegšanas, platformas eksperts, kurš ir atbildīgs par attiecīgā platformas pieteikuma platformas ekspertu konsolidētā vērtējuma sagatavošanu, ņemot vērā attiecīga platformas pieteikuma platformas ekspertu individuālos vērtējumus, informācijas sistēmā aizpilda šī platformas pieteikuma platformas ekspertu konsolidētā vērtējuma veidlapu (turpmāk – platformas ekspertu konsolidētais vērtējums), ievērojot nolikuma 8. pielikumu “Platformas pieteikuma platformas ekspertīzes individuālā/ekspertīzes konsolidētā vērtējuma veidlapa”, un piecu darba dienu laikā saskaņo to ar pārējiem platformas ekspertiem, kuri ir individuāli vērtējuši šo platformas pieteikumu, un iesniedz to informācijas sistēmā. Ja platformas eksperti nespēj vienoties par platformas ekspertu konsolidēto vērtējumu viedokļu atšķirības dēļ, platformas eksperti par to informē padomi. Šajā gadījumā padome piesaista vēl vienu platformas ekspertu (turpmāk – papildu platformas eksperts), kurš vispirms veic attiecīgā platformas pieteikuma neatkarīgu vērtēšanu nolikuma 29. punktā noteiktajā termiņā, iesniedzot platformas eksperta individuālo vērtējumu, un tad papildu platformas eksperts iepazīstas ar sākotnējo platformas ekspertu individuālajiem vērtējumiem. Papildu platformas eksperts sagatavo konsolidēto vērtējumu šajā punktā minētajā termiņā, vienojoties ar to no pirmreizējo vērtējumu sniegušajiem platformas ekspertiem, kura platformas ekspertu individuālajā vērtējumā sniegtais kopējais punktu skaits ir tuvāks papildu platformas eksperta individuālajā vērtējumā sniegtajam kopējam punktu skaitam. Papildu platformas eksperts pēc saskaņošanas ar otru platformas ekspertu konsolidēto vērtējumu iesniedz informācijas sistēmā.

31. Platformas ekspertam ir tiesības platformas pieteikumā vērtēt tikai 20 lappuses, papildus izskatot līdz trīs lappusēm, ja ir pievienoti sociālo partneru apliecinājumi, rekomendācijas vēstules par sadarbību u. tml. dokumenti.

**VII. Lēmuma pieņemšana par finansējuma piešķiršanu vai platformas pieteikumu noraidīšanu**

 32. Padome, pamatojoties uz informācijas sistēmā iesniegtajiem platformas ekspertu konsolidētajiem vērtējumiem, informācijas sistēmā aprēķina katra platformas pieteikuma konsolidēto vērtējumu punktos (turpmāk – konsolidētais vērtējums), izmantojot šādu formulu: $K=\left(3A × 0,3\right)+\left(3B × 0,3\right)+\left(3C × 0,4\right), $kur:

32.1. K – konsolidētais vērtējums;

32.2. A – MK noteikumu 69.188.1. apakšpunktā minētā kritērija (platformas zinātniskā un inovāciju kvalitāte) vērtējums un tā īpatsvars ir 30% no konsolidētā vērtējuma (K);

 32.3. B – MK noteikumu 69.188.2. apakšpunktā minētā kritērija (platformas ietvaros radīto zinātnisko rezultātu ietekme) vērtējums un tā īpatsvars ir 30% no konsolidētā vērtējuma (K);

 32.4. C – MK noteikumu 69.188.3. apakšpunktā minētā kritērija (platformas darbības iespējas un nodrošinājums) vērtējums un tā īpatsvars ir 40% apmērā no konsolidētā vērtējuma (K).

33. Platformas ekspertu konsolidētā vērtējuma platformas kvalitātes slieksnis ir vismaz trīs punkti MK noteikumu 69.183.1. apakšpunktā noteiktajā kritērijā (platformas zinātniskā un inovāciju kvalitāte), vismaz četri punkti MK noteikumu 69.183.2. apakšpunktā noteiktajā kritērijā (platformas ietvaros radīto zinātnisko rezultātu ietekme), vismaz trīs punkti MK noteikumu 69.183.3. apakšpunktā noteiktajā kritērijā (platformas darbības iespējas un nodrošinājums) un vismaz desmit punkti visos MK noteikumu 69.183. apakšpunktā noteiktajos platformu kritērijos kopā.

34. Padome nosūta ilgtermiņa programmas komisijai:

34.1. platformu pieteikumu platformas ekspertīzes sarakstu piecu darbdienu laikā no visu platformu pieteikumu platformas ekspertu konsolidēto vērtējumu iesniegšanas dienas informācijas sistēmā un nolikuma 32. punkta formulas piemērošanas. Šajā sarakstā platformu pieteikumi ir sarindoti dilstošā secībā pēc konsolidētajā vērtējumā iegūto punktu skaita MK rīkojuma par ilgtermiņa programmu 6. punktā noteiktajos uzdevumos (turpmāk – platformu pieteikumu saraksts), ievērojot MK noteikumu 69.189.  apakšpunktā noteikto, un padara pieejamus informācijas sistēmā skatīšanās režīmā šajā sarakstā iekļautos platformu pieteikumus un platformas ekspertu konsolidētos vērtējumus;

34.2. apkopojumu par platformas ekspertu konsolidētajos vērtējumos sniegtajām rekomendācijām katram platformas pieteikumam (turpmāk – platformas ekspertu rekomendācijas).

 35. Ievērojot MK noteikumu 33.1. apakšpunktu, ilgtermiņa programmas komisija nedēļas laikā pēc platformas pieteikumu saraksta un platformas ekspertu rekomendāciju saņemšanas pieņem MK noteikumu 8.3.1. vai 8.3.2. apakšpunktā noteikto lēmumu par katru platformas pieteikumu sarakstā iekļauto platformas pieteikumu. Padome komisijas pieņemtos lēmumus nosūta platformas pieteikuma iesniedzējiem.

**VIII. Platformas līguma noslēgšana un finansēšana**

36. Padome 10 kalendāro dienu laikā no MK noteikumu 8.3.1. apakšpunktā minētā lēmuma par finansējuma piešķiršanu platformas īstenošanai pieņemšanas dienas noslēdz ar platformas pieteikuma iesniedzēju (turpmāk – platformas īstenotājs) platformas līgumu, izmantojot nolikuma 9. pielikumu “Līgums par ilgtermiņa valsts pētījumu programmas “Inovāciju fonds – ilgtermiņa pētījumu programma” platformas darbību”. Ja ilgtermiņa programmas komisija ir pieņēmusi lēmumu par platformas ekspertu rekomendāciju ieviešanas nepieciešamību un pamatotību, padome rekomendācijas iekļauj līguma pielikumā, sagatavojot platformas līgumu. Platformas līguma teksts tā slēgšanas procesā var tikt precizēts atbilstoši platformas satura specifikai.

37. Platformas īstenotājs platformas darbību uzsāk ne vēlāk kā 5 kalendāro dienu laikā no platformas līguma abpusējas parakstīšanas dienas, kas ir tā spēkā stāšanās diena un ja līgumā nav noteikts citādi. Platformas izmaksas ir attiecināmas, sākot no dienas, kurā ilgtermiņa programmas komisija ir pieņēmusi MK noteikumu 8.3.1. apakšpunktā noteikto lēmumu par finansējuma piešķiršanu platformas darbībai. Platformas līguma, platformas un nolikuma noteikumu neizpildes gadījumā padome pieprasa platformas īstenotājam pilnībā vai daļēji atmaksāt platformai piešķirto finansējumu, atbilstoši platformas līguma noteikumiem.

38. Avansa maksājuma apmēru platformas finansēšanas posmam norāda platformas līgumā, nepārsniedzot MK noteikumu 38.1.apakšpunktā noteikto apmēru. Ja platformas īstenotājam ir nepieciešams pagarināt platformas īstenošanas termiņu, pamatojoties uz MK noteikumu 69.20.3. apakšpunktu, to var pagarināt līdz vienam gadam rezultātu nostiprināšanai un publiskošanai bez papildu finansējuma piešķiršanas, par ko platformas īstenotājs vismaz trīs kalendāros mēnešus pirms platformas darbības termiņa beigām iesniedz padomei argumentēti pamatotu iesniegumu par pagarinājuma nepieciešamību un platformas līguma 10. pielikumu “Rezultātu nostiprināšanas plāns”.

39. Ja platformai ir piesaistīts platformas sadarbības partneris, platformas īstenotājs pēc līguma ar padomi noslēgšanas slēdz sadarbības līgumu, kurā paredz finanšu nosacījumus, strīdu risināšanas un konfidenciālas informācijas neizpaušanas kārtību, noteikumus par šā līguma spēkā stāšanos, darbības laiku, tā izbeigšanu, detalizētu sadarbības plānu un budžetu, ņemot vērā platformas pieteikumā minēto, kā arī noteikumus par intelektuālā īpašuma tiesībām vai citiem jautājumiem platformas darbības sekmīgai īstenošanai. Sadarbības līgumu platformas īstenotājs iesniedz padomei divu kalendāro nedēļu laikā no platformas līguma noslēgšanas dienas. Platformas īstenotājs ir atbildīgs par platformas sadarbības partneriem paredzētā platformas avansa maksājuma daļas un noslēguma maksājuma daļas pārskaitīšanu sadarbības līgumos paredzētajos termiņos un kārtībā.

**IX. Platformas starpposma un platformas noslēguma pārskata iesniegšana un izvērtēšana**

40. Platformas īstenotājs, izmantojot informācijas sistēmu, iesniedz padomei platformas starpposma pārskatu mēneša laikā no dienas, kad ir pagājuši 12 mēneši no platformas darbības termiņa, kā arī katru nākamo starpposma pārskatu viena mēneša laikā no katra iepriekšējā platformas starpposma pārskata iesniegšanas, tas ir ik pēc kārtējiem 12 mēnešiem, platformas noslēguma pārskatu mēneša laikā pēc platformas darbības termiņa beigu datuma, kas noteikts platformas līgumā. Ja, ņemot vērā noteikumu 69.20.3. apakšpunktā noteikto, platformas darbības laiks ir pagarināts, platformas īstenotājs platformas noslēguma pārskatu iesniedz viena mēneša laikā pēc platformas pagarinājuma termiņa beigām informācijas sistēmā.

41. Padome nodrošina platformas ekspertu, kuri atbilst MK noteikumu 69.18.2. apakšpunktā un 24. punktā noteiktajām prasībām, piesaisti platformas starpposma pārskata un platformas noslēguma pārskata izvērtēšanai MK noteikumu 69.23.4 apakšpunktā noteiktajā kārtībā.

42. Padome:

42.1. nodrošina, ka platformas starpposma pārskatu vai platformas noslēguma pārskatu divu mēnešu laikā MK noteikumu 69.23.4 apakšpunktā noteiktajā kārtībā vismaz divi platformas eksperti izvērtē, aizpildot nolikuma 10. pielikumu “Platformas starpposma/noslēguma pārskata individuālā/konsolidētā vērtējuma veidlapa” atbilstoši platformas ekspertīzes veikšanas metodikai. Ja platformas eksperti nevar vienoties par platformas starpposma pārskata vai platformas noslēguma pārskata konsolidēto vērtējumu, padome piesaista vēl vienu platformas ekspertu, kurš izvērtē platformas starpposma pārskatu vai platformas noslēguma pārskatu un, ņemot vērā iepriekš piesaistīto platformas ekspertu iesniegtos platformas starpposma pārskatus un platformas noslēguma pārskata individuālos vērtējumus, sagatavo un iesniedz informācijas sistēmā platformas starpposma pārskata un/vai platformas noslēguma pārskata konsolidēto vērtējumu, pirms tam to saskaņojot ar pārējiem platformas ekspertiem, kuri snieguši platformas starpposma pārskatu un platformas noslēguma pārskata individuālos vērtējumus;

42.2. apkopo platformas starpposma zinātniskā pārskata vai platformas noslēguma zinātniskā pārskata ekspertu konsolidētajā vērtējumā iekļautās rekomendācijas un iesniedz izskatīšanai ilgtermiņa programmas komisijai, kura atbilstoši tās kompetencei lemj par minēto rekomendāciju ieviešanas nepieciešamību un pamatotību platformas izpildē, uzdodot padomei veikt attiecīgus grozījumus platformas līgumā, ja tas ir nepieciešams;

42.3. nepieciešamības gadījumā, pēc platformas papildu izvērtēšanas, sadarbībā ar ilgtermiņa programmas komisiju organizē platformas darbības gaitas novērtēšanas pasākumu, piedaloties platformas pieteikuma novērtējumā iesaistītajiem platformas ekspertiem, platformas darbībā iesaistītājiem izpildītājiem, tostarp, ja attiecināms, pieaicinot klāt citus attiecīgās nozares ekspertus. Platformas darbības gaitas novērtēšanas pasākums tiks organizēts tajā gadījumā, ja starpposma pārskata konsolidētais vērtējums ir “platformu turpināt”.

**X. Padomes starpposma un gala ziņojums par ilgtermiņa programmas īstenošanu**

 43. Padome, ievērojot MK noteikumu 69.5.6. apakšpunktu un 69.23.7. apakšpunktu, sagatavo padomes starpposma vai gala ziņojumu par ilgtermiņa programmas īstenošanu (turpmāk – padomes ziņojums) četru mēnešu laikā no visu ilgtermiņa programmas platformas starpposma pārskatu vai platformas noslēguma pārskatu izvērtēšanas noslēguma dienas.

 44. Padomes ziņojuma saturu veido:

44.1. statistika par finansēto platformu (iesaistītie cilvēkresursi, darbi platformas projektu ietvaros, utt.);

44.2. platformas rezultātu apraksts atbilstoši ilgtermiņa programmas mērķim un uzdevumiem;

44.3. zinātniskās sadarbības apraksts (starptautiskā līmenī, konsorciji, plānotie pieteikumi Eiropas Savienības pētniecības un inovāciju pamatprogrammās (Apvārsnis 2020 un Apvārsnis Eiropa) u. tml.);

44.4. platformas rezultātu sociālekonomiskā ietekme (starpposmos īstenotie pasākumi, noslēgumā konkrētie īstenotie pasākumi saskaņā ar ilgtermiņa programmas horizontālajiem uzdevumiem);

 44.5. informācija par platformas rezultātu publicēšanu atvērtajā piekļuvē, kā arī pētniecības datu deponēšanai piemērotos repozitorijos (pielietojot FAIR principus);

44.6. cita informācija atbilstoši ilgtermiņa programmas komisijas lēmumiem.

**XI. Informācijas un publicitātes prasības**

45. Platformas īstenotājs apņemas publicēt informāciju par platformas darbību (tajā skaitā par platformas projektu īstenošanu, platformas projektu zinātniskajām grupu, aktivitātēm un sasniegtajiem rezultātiem) platformas vadošā partnera tīmekļvietnē un apņemas nodrošināt šīs informācijas uzturēšanu un papildināšanu atbilstoši sasniegtajiem platformas rezultātiem vismaz piecus gadus no dienas, kad ir parakstīts MK noteikumu 59.1.2. apakšpunktā noteiktais platformas izpildes pieņemšanas un nodošanas akts, kas ir platformas līguma pielikums.

46. Platformas īstenotājs platformas līgumā noteiktajā kārtībā un termiņos nodrošina publicitātes informācijas sniegšanu padomei, kura īsteno komunikācijas un sabiedrības informēšanas aktivitātes par konkursa ietvaros finansētās platformas darbību. Minēto informāciju padome apkopo un nodrošina tās pieejamību sabiedrībai. Platformas īstenotājs sadarbojas ar padomi un piedalās padomes organizētajos sabiedrības informēšanas un komunikācijas pasākumos, tajā skaitā, materiālā par platformu izstrādi, satura veidošanā un kopējos semināros par platformas darbības gaitu.

47. Platformas atpazīstamības veicināšanai platformas īstenotājs par pamatu izmanto ilgtermiņa programmām izveidoto vienoto grafisko identitāti[[2]](#footnote-3), kā arī papildus var izveidot platformas vizuālās identitātes zīmi, kas raksturo platformu un ietver tās nosaukuma abreviatūru, kura vienlaikus ir saskanīga ar ilgtermiņa programmu vienoto grafisko identitāti. Ja tiek izmantota izveidotā platformas vizuālās identitātes zīme, tā tiek lietota tikai kopā ar ilgtermiņa programmu vienoto grafisko identitāti (jeb ilgtermiņa programmas logo).

48. Platformas īstenotājs un platformas sadarbības partneri (ja attiecināms), veicot sabiedrības informēšanas pasākumus, publicējot zinātniskos rakstus un publiskojot citus platformas rezultātus, piedaloties konferencēs vai citādi prezentējot platformas rezultātus un aktivitātes, atsaucas uz ilgtermiņa programmas nosaukumu, finansējuma avotu un attiecīgās platformas numuru vai lieto nolikuma 47. punktā minēto platformas vizuālās identitātes zīmi. “Vadlīnijas FLPP un VPP projektu ietvaros īstenotajām publicēšanās aktivitātēm” (apstiprinātas ar padomes 2021. gada 14. aprīļa rīkojumu Nr. 13) ir pieejamas šeit: <https://www.lzp.gov.lv/lv/media/25/download?attachment>

**XII. Noslēguma jautājumi**

49. Jautājumus par platformas pieteikuma sagatavošanu un iesniegšanu ne vēlāk kā divas darbdienas līdz platformas pieteikuma iesniegšanas termiņa beigām nosūta uz elektronisko pasta adresi: vpp@lzp.gov.lv. Atbildes uz platformas pieteikuma iesniedzēja iesūtītajiem jautājumiem nosūta elektroniski, biežāk uzdotos jautājumus un atbildes publicē padomes tīmekļvietnē [www.lzp.gov.lv](http://www.lzp.gov.lv). Citus jautājumus par ilgtermiņa programmas īstenošanu arī nosūta uz minēto elektroniskā pasta adresi.

60. Informāciju par ilgtermiņa programmas komisijas apstiprinātiem platformas pieteikumiem publicē tīmekļa vietnēs: [www.em.gov.lv](http://www.em.gov.lv) un [www.lzp.gov.lv](http://www.lzp.gov.lv).

Saskaņots ar IZM.

**Pielikumi**

**1.pielikums** “Platformas pieteikums”;

**2.pielikums** “Platformas pieteikuma, platformas starpposma pārskata, platformas noslēguma pārskata noformēšanas un iesniegšanas metodika”;

**3.pielikums** “Metodika platformas pieteikuma atbilstības izvērtēšanai administratīvās vērtēšanas kritērijiem”;

**4.pielikums** “Administratīvās vērtēšanas kritēriju veidlapa”;

**5.pielikums** “Apliecinājums par interešu konflikta neesamību un konfidencialitātes ievērošanu”;

**6.pielikums** “Līgums par platformas ekspertīzes veikšanu”;

**7.pielikums** “Platformas ekspertīzes veikšanas metodika (platformas pieteikumam, platformas starpposma/noslēguma pārskatam)”;

**8.pielikums** “Platformas pieteikuma platformas ekspertīzes individuālā/konsolidētā vērtējuma veidlapa”;

**9.pielikums** “Līgums par ilgtermiņa valsts pētījumu programmas “Inovāciju fonds – ilgtermiņa pētījumu programma” platformas darbību”:

1. pielikums platformas līgumam “Platformas pieteikums”;

2. pielikums platformas līgumam “Finansējuma sadalījums platformas īstenošanas periodam”;

3. pielikums platformas līgumam “Rekomendācijas platformas īstenošanai”;

4. pielikums platformas līgumam “Platformas rezultātu vērtības aprēķins procentos no platformas kopējām izmaksām”;

5. pielikums platformas līgumam “Pieņemšanas un nodošanas akts par platformas īstenošanu”;

6. pielikums platformas līgumam “Platformas īstenošanas periodā nesasniegto rezultātu nostiprināšanas plāns”;

7. pielikums platformas līgumam “Finanšu pārskats par platformas īstenošanu 20\_\_\_gadā”;

8. pielikums platformas līgumam “Izmaiņas platformas līgumsummas kalkulācijā (līdz 30%)”;

9. pielikums platformas līgumam “Izmaiņas platformas vadības personālā (pārsniedzot 20%)”;

10. pielikums platformas līgumam “Platformas starpposma/noslēguma pārskata veidlapa”;

11. pielikums platformas līgumam “Rezultātu saraksts”;

12. pielikums platformas līgumam “Saturiskais pārskats”;

13. pielikums platformas līguma “Platformas vadības personāla saraksts”

**10.pielikums** “Platformas starpposma/noslēguma pārskata individuālā/konsolidētā vērtējuma veidlapa”.

1. Atrodami, piekļūstami, savietojami un atkal izmantojami (findable, accessible, interoperable, reusable), sk. šeit - <https://www.go-fair.org/fair-principles/> [↑](#footnote-ref-2)
2. <https://www.lzp.gov.lv/lv/media/105/download?attachment> (pārējie materiāli šeit lapas ievaddaļā - <https://www.lzp.gov.lv/lv/valsts-petijumu-programma-vpp>) [↑](#footnote-ref-3)